L 322/20 Euroopa Liidu Teataja 22.11.2006 KOMISJON KOMISJONI OTSUS, 31. mai 2006, mis käsitleb Euroopa Ühenduse asutamislepingu artikli 81 ja EMP lepingu artikli 53 alusel algatatud menetlust (Juhtum nr COMP/F/38.645 — metakrülaadid) (teatavaks tehtud numbri K(2006) 2098 all) (Ainult inglis- ja prantsuskeelne tekst on autentsed) (EMPs kohaldatav tekst) (2006/793/EÜ) RIKKUMISE KOKKUVÕTE Käesolev otsus on adresseeritud ettevõtjatele Degussa AG, Röhm GmbH 8 Co. KG, Para-Chemie GmbH, Altuglas International SA, Altumax Europe SAS, Arkema SA, EIf Aguitaine SA, Total SA, ICI PLC, Lucite International Ltd ja Lucite International UK Ltd, Ouinn Barlo Ltd, Ouinn Plastics NV ja Ouinn Plastics GmbH. Eespool nimetatud 14 õigussubjekti (mis kuuluvad 5 ette- võtjale ja millest mõnda õigussubjekti peetakse vastuta- vaks kui emaettevõtjat) on rikkunud EÜ asutamislepingu artiklit 81 ja EMP lepingu artiklit 53, osaledes ühes ja järjepidevas rikkumises ajavahemikus 23. jaanuar 1997 kuni 12. september 2002 EMP metakrülaatide tööstuses. Rikkumine hõlmab kolme toodet: — polümetüülmetakrülaat (edaspidi “PMMA”) vormisegu; — tahke polümetüülmetakrülaat (edaspidi “PMMA”) plaat ning — polümetüülmetakrülaat (edaspidi “PMMA”) sanitaar- tooted. Rikkumise põhilised tunnused on: konkurentide arutelud hindade üle, hinnakokkulepete tegemine, rakendamine ja jälgimine kas hinna tõstmise näol või vähemalt olemas- olevate hindade stabiliseerimise näol; arutelud täiendavate töötluskulude lisamise üle tarbijahinnale; kaubanduslikult olulise ja salajase turuga ja/või ettevõtjaga seotud teabe vahetamine; regulaarsetel kohtumistel osalemine ja muu suhtlemine eespool nimetatud piirangute alaste kokkule- pete sõlmimiseks ja nende rakendamise jälgimiseks Euroopa majanduspiirkonna piires. METAKRÜLAATIDE TÖÖSTUS PMMA vormisegu, tahke PMMA plaadid ja PMMA sani- taartooted on üks osa tootmisahelast, mille alguspunkt ja kolme PMMA toote põhiline tooraine on metakrülaatmo- nomeerid. Kuigi kõik kolm kõnealust PMMA toodet on nii füüsikaliselt kui ka keemiliselt erinevad, võib neid ühise tooraine tõttu pidada üheks ühtseks tooterühmaks. Uurimise käigus tuvastati, et kartell hõlmas kogu Euroopa majanduspiirkonda. 2000. aasta Euroopa majanduspiir- konna turuväärtus kõigi kolme PMMA toote puhul oli keskmiselt 665 miljonit eurot ligikaudu 255 000 tonni kohta. MENETLUS 2002. aasta detsembris teatas Saksamaa ettevõtja Degussa AG komisjonile metakrülaatide tööstuses esinevast kartel- list ja väljendas soovi teha komisjoniga koostööd vasta- valt 2002. aasta leebema kohtlemise teatisele. Degussa edastas komisjonile tõendid, mis võimaldasid 2003. aasta märtsis teostada kontrolle ettevõtjate Atofina, Barlo, Lucite ja Degussa ruumides. Pärast kontrolle esitasid ettevõtjad Atofina, Lucite ja ICI trahvide vähendamise taotluse. Ettevõtjate Atofina ja Lucite puhul vähendati trahve. Lisaks sellele tagati ette- võtjale Lucite kaitse ühe ajavahemiku suhtes, mil ettevõtja osales kartellis. Ettevõtja ICI taotlus lükati tagasi, sest see ei sisaldanud olulist lisaväärtust. Vastuväited adresseeriti 20 õigussubjektile, kes kuuluvad 7 ettevõtjale. Suuline arutamine, millest võtsid osa kõik adressaadid, toimus 15.—-16. detsembril 2005.